नेशनल डेस्क/मथुरा: पत्नी ऐश्वर्या को तलाक देने की अर्जी के बाद चर्चा में आए लालू यादव के बेटे तेज प्रताप गुरुवार को वृंदावन के चैतन्य विहार में नजर आए। हालांकि, मीडिया को देखते ही वह अपने साथियों के साथ गाड़ी में बैठकर निकल गए। उन्होंने पटना के एक न्यूज चैनल से फोन पर हुई बातचीत में कहा- अगर परिवार ने तलाक लेने की मांग पर उनका समर्थन नहीं किया, तो वे घर नहीं लौटेंगे। तेज प्रताप ने अपने छोटे भाई तेजस्वी यादव को जन्मदिन की बधाई दी, लेकिन कहा कि वे दिल्ली में होने वाले समारोह में शामिल नहीं हो पाएंगे। तेजस्वी दिल्ली में अपनी बहनों से मिलने के लिए गए हुए हैं।